युवा निवेशक इन 6 तरीकों से करें बचत-निवेश, नहीं होगी पैसे की कमी
नई दिल्ली । आजकल के दौर में कॉलेज की शिक्षा पूरी करते ही छात्रों को नौकरी मिल जाती है। 21-22 साल की उम्र से ही युवाओं के हाथ हर महीने के रूप में अच्छी-खासी रकम आने लगती है। ऐसे में युवा निवेशकों को शुरुआत से ही की ओर अपना ध्यान केंद्रित करना चाहिए, ताकि बेहद कम समय में न सिर्फ वित्तीय लक्ष्यों को प्राप्त किया जा सके, बल्कि एक अच्छा-खासा फंड भी तैयार हो सके। हम आपको ऐसे ही कुछ टिप्स दे रहे हैं, जिससे आप बेहतर तरीके से निवेश को अंजाम दे सकेंगे।
1. शुरुआत में आपको एक इमरजेंसी फंड (कॉन्टिजेंसी फंड) तैयार करना चाहिए, जो कम से कम छह महीने तक आपका खर्च वहन करने में सक्षम हो। अगर आप किसी ऐसी इंडस्ट्री में हैं, जहां नौकरी को हमेशा खतरा रहता है, तो आपका यह फंड और बड़ा होना चाहिए। इसका मकसद यही है कि अप्रत्याशित खर्च आपकी वित्तीय योजनाओं को पटरी से न उतार पाए।
2. आप एक हेल्थ कवर लें। अगर आपके पास कंपनी का दिया हुआ कवर है, तो भी एक इंडिविजुअल कवर लें।
3. अगर आपके ऊपर कोई वित्तीय रूप से निर्भर है, तो आपको एक पर्याप्त लाइफ इंश्योरेंस कवर भी लेना चाहिए। इसके लिए आप एक टर्म इंश्योरेंस लें।
4. आप अपने भविष्य के वित्तीय लक्ष्यों की पहचान करें। अपने लक्ष्य को निर्धारित करें, ताकि आप निवेश का एक प्लान बना सकें और बिना नाकामी के उसे हासिल कर सकें।
5. तीन से चार सालों में पूरी होने वाली कम अवधि के लक्ष्यों के लिए आप डेट म्यूचुअल फंड या बैंक डिपॉजिट का सहारा ले सकते हैं।
6. लंबी अवधि के लक्ष्य (पांच से साल साल से अधिक) को हासिल करने के लिए आपको इक्विटी म्यूचुअल फंड में निवेश पर विचार करना चाहिए। अपने रिस्क प्रोफाइल के आधार पर आपको इक्विटी म्यूचुअल फंड का चयन करना चाहिए। अगर आप बेहद कम रिस्क लेना चाहते हैं, तो आपको लार्जकैप स्कीम का चयन करना चाहिए। अगर आपका रिस्क प्रोफाइल मोडरेट है, तो आप मल्टीकैप में निवेश का चुनाव करें। और अगर आप आक्रामक इन्वेस्टर हैं, तो मिड और स्मॉल कैप स्कीम का चुनाव कर सकते हैं।